Source: https://e-justice.europa.eu/content_how_to_proceed-34-mt-maximizeMS_EJN-sl.do?member=1
Timestamp: 2019-07-17 06:47:26+00:00

Document:
Kako postopati? - Malta
Da, na Malti se morate za predložitev zadeve sodišču zglasiti na sodišču. Zagovornik (odvetnik) ali pravni zastopnik pri sodišču vloži vlogo in plača ustrezno takso. Če je treba zadevo predložiti višjemu sodišču, mora vložnik tožbe zapriseči.
Ne, zadeva se lahko sodišču predloži kadar koli. Vendar ima nasprotna stranka pravico, da se na kateri koli stopnji sodnega postopka sklicuje na zastaranje.
Tožnik mora biti med obravnavami navzoč v sodni dvorani. Če ga ni, ga zastopa odvetnik ali pravni zastopnik. Če stranke ni na Malti, se na Malti imenuje posebni pooblaščenec, da se lahko sodni postopek nadaljuje v odsotnosti stranke.
Čeprav ima Malta samo eno sodno poslopje, je to razdeljeno na več sodišč, in sicer glede na predmet zadeve, vrednost tožnikovega zahtevka in kraj njegovega stalnega prebivališča. Različna sodišča na Malti so navedena v nadaljevanju:
(a) civilno sodišče (oddelek za družinske zadeve) (Qorti Ċivili (Sezzjoni tal-Familja)) - obravnava vse zahtevke v zvezi z družino, na primer postopek za prenehanje življenjske skupnosti, razvezo zakonske zveze, preživninske zadeve, ugotavljanje očetovstva in razveljavitev zakonske zveze;
(b) mirovno sodišče (oddelek za družinske zadeve za otok Gozo) (Qorti tal-Maġistrati (Għawdex Sezzjoni Familja)) – kot v točki (a) zgoraj, le da se pri tem sodišču vložijo tožbe zoper osebe, ki prebivajo na otoku Gozo ali imajo tam stalno prebivališče;
(c) prvi senat civilnega sodišča (ustavnosodna pristojnost) (Prim’ Awla tal-Qorti Ċivili (sede Kostituzzjonali)) - obravnava ustavnopravne zadeve;
(d) mirovno sodišče (Malta) (Qorti tal-Maġistrati (Malta)) – obravnava in odloča v izključno civilnih zadevah v zvezi z zahtevki do 11 646,87 EUR zoper osebe, ki prebivajo ali imajo stalno prebivališče na Malti, in drugimi zahtevki, določenimi v malteškem pravu;
(e) mirovno sodišče za otok Gozo (nižja pristojnost za otok Gozo) (Qorti tal-Maġistrati (Għawdex Inferjuri)) – kot v točki (d) zgoraj, le da se na to sodišče obrnejo osebe, ki želijo vložiti tožbo zoper osebe s stalnim ali običajnim prebivališčem na otoku Gozo. Ima tudi pristojnosti nepravdnega oddelka civilnega sodišča;
(f) prvi senat civilnega sodišča (Prim’ Awla tal-Qorti Ċivili) - obravnava in odloča v izključno civilnih zadevah v zvezi z zahtevki nad 11 646,87 EUR ter zadevah (ne glede na vrednost zahtevka), ki se nanašajo na nepremičnine ali služnosti, stvarna bremena ali druge pravice na nepremičninah, vključno z zahtevki za prisilno razlastitev ali deložacijo iz nepremičnin, v mestu ali na podeželju, ki jih imajo v najemu ali v njih prebivajo osebe s stalnim ali običajnim prebivališčem na območju krajevne pristojnosti tega sodišča;
(g) mirovno sodišče (oddelek z višjo pristojnostjo za otok Gozo) (Qorti tal-Maġistrati (Għawdex Sezzjoni Superjuri Ġenerali)) - kot v točki (d), le da se na to sodišče obrnejo osebe, ki želijo vložiti tožbo zoper osebo s stalnim ali običajnim prebivališčem na otoku Gozo;
(h) prvi senat civilnega sodišča za nepravdne zadeve (Prim’ Awla tal-Qorti Ċivili, Ġurisdizzjoni Volontarja) - to sodišče obravnava nepravdne zadeve, kot so odprtje tajnih oporok, skrbništvo in posvojitev. Poleg tega odobri ali dovoli sklenitev pogodb. Dovoli tudi sprejetje predpisov, ki se lahko po zakonu sprejmejo samo na podlagi predhodne odobritve ali dovoljenja.
Poleg navedenih sodišč deluje tudi več razsodišč. Razsodišče za spore majhne vrednosti (Tribunal tat-Talbiet iż-Żgħar) (ki obravnava in odloča o vseh denarnih zahtevkih, ki ne presegajo 3 494,06 EUR), razsodišče za upravne spore (Tribunal ta’ Reviżjoni Amministrattiva) in delovno sodišče (Tribunal Industrijali). Na Malti deluje tudi center za arbitražo (Ċentru tal-Arbitraġġ), ki nudi arbitražne storitve. Malteško pravo določa, da morajo stranke v nekaterih okoliščinah nujno izvesti arbitražo (obvezna arbitraža). Z obvezno arbitražo se rešujejo spori v zvezi z etažno lastnino in prometom motornih vozil.
Vsa navedena sodišča so prvostopenjska in hkrati redna sodišča. Zoper odločbe teh sodišč je zato mogoče vložiti pritožbo pri pritožbenem sodišču (Qorti tal-Appell). Pritožbe zoper odločbe razsodišč za spore majhne vrednosti, centra za arbitražo in mirovnih sodišč je treba vložiti pri pritožbenem sodišču v okviru njegove nižje pristojnosti (odloča sodnik posameznik). Pritožbe zoper odločbe prvega senata civilnega sodišča je treba vložiti pri pritožbenem sodišču v okviru njegove višje pristojnosti (odloča senat treh sodnikov). Pritožbe zoper odločbe prvega senata civilnega sodišča (ustavnosodna pristojnost) je treba vložiti pri ustavnem sodišču (Qorti Kostituzzjonali), pritožbe zoper odločbe mirovnega sodišča (Gozo) v okviru nižje in višje pristojnosti pa se na Malti vedno vložijo pri pritožbenem sodišču.
Glej odgovor na četrto vprašanje.
Za vložitev tožbe pri nižjih sodiščih je nujno zastopanje po odvetniku ali pravnem zastopniku. Če se tožba vloži pri višjih sodiščih, je obvezno zastopanje po obeh: odvetniku in pravnem zastopniku.
V tajništvu sodišča.
Tožba mora biti sestavljena v malteškem jeziku. Vložiti jo je treba pisno, in sicer jo mora odvetnik ali pravni zastopnik vložiti osebno.
Če je ena izmed strank tuji državljan, je mogoče vložiti tudi zahtevek za izvedbo postopka v angleščini.
Na Malti tožbe ni mogoče vložiti po elektronski pošti ali telefaksu.
Ob predložitvi zadeve centru za arbitražo ali razsodišču za spore majhne vrednosti je treba izpolniti zahtevane obrazce. Za vložitev tožbe pri mirovnem sodišču ali prvem senatu civilnega sodišča ni obrazcev. Če se tožba vloži pri prvem senatu civilnega sodišča, mora vloga nujno vsebovati:
(a) v ločenih in oštevilčenih odstavkih jasno in nedvoumno navedbo predmeta spora, da se poudari zahtevek in navedejo dejstva, ki jih je tožnik osebno poznal;
(b) razlog za zahtevek;
(c) zahtevek ali zahtevke, ki morajo biti oštevilčeni,
(d) v vsaki zapriseženi tožbi mora biti neposredno pod naslovom sodišča z razločno in čitljivo navedeno:
„Prejemnik te zaprisežene tožbe, vložene zoper njega, mora v dvajsetih (20) dneh po njeni vročitvi, tj. datumu prejema, vložiti zapriseženi odgovor na tožbo. Če v predpisanem roku v skladu z zakonom ne bo vložen pisni zapriseženi odgovor na tožbo, bo sodišče v zadevi razsodilo na podlagi zakona.
Zato je v interesu prejemnika te zaprisežene tožbe, da se nemudoma posvetuje z odvetnikom, da bo lahko med obravnavo zadeve podal svoja stališča.“
(e) Dokumentacija v podporo zahtevku se predloži skupaj z zapriseženo tožbo.
(f) Zaprisežena tožba se potrdi s prisego pred tajnikom sodišča ali pravnim zastopnikom, pooblaščenim za vodenje podaje prisege (Commissioner of Oaths), in sicer na podlagi odloka o pooblaščencih za vodenje podaje prisege (poglavje 79).
(g) Tožnik skupaj z izjavo navede tudi imena prič, ki jih namerava poklicati, pri čemer za vsako izmed njih navede dejstva in dokaze, ki jih namerava dokazati z njihovo izpovedbo.
(h) Tožba se vroči tožencu.
Da, ob vložitvi tožbe je treba plačati ustrezno takso. Znesek takse je odvisen od vrste zadeve in/ali vrednosti zahtevka.
Da, osebe brez sredstev lahko zaprosijo za brezplačno pravno pomoč. Vloga za pravno pomoč se vloži pri prvem senatu civilnega sodišča. Zanjo je mogoče zaprositi tudi ustno pri odvetnikih, ki ponujajo brezplačno pravno pomoč. Za dodelitev pravne pomoči morajo biti izpolnjene nekatere zahteve, prosilec mora na primer priseči pred tajnikom sodišča, če zaprosi ustno, pa mora pred odvetnikom za brezplačno pravno pomoč priseči:
(a) da meni, da ima upravičene razloge za začetek postopka ali obrambo, nadaljevanje postopka ali da je stranka v postopku;
(b) da z izjemo predmeta spora nima nikakršnega premoženja, katerega vrednost bi bila 6 988,12 EUR, pri čemer niso vključene vsakodnevne življenjske potrebščine, za katere se upravičeno šteje, da jih tožnik in njegova družina nujno potrebujejo, ter da njegovi letni dohodki ne presegajo nacionalne minimalne plače, ki je določena za osebe, starejše od 18 let.
Po vložitvi tožbe sodišče določi narok za obravnavo. Tožnika in toženca obvesti o datumu prve obravnave (vabilo na narok). Ali je bil v neki zadevi že razpisan narok ali ne, je mogoče preveriti tudi v elektronskem sistemu sodišč, ki se imenuje Lecam, ali na spletišču sodišč. Stranke ne prejmejo potrdila o tem, ali je bila tožba vložena pravilno ali ne, opozoriti pa je treba, da tajnik sodišča ne bo sprejel zaprisežene tožbe, ki ne vsebuje navedb iz odgovora na deveto vprašanje.
Tožniku se vroči vabilo na narok. Naslednji narok se razpiše med tekočo obravnavo. Nekatere informacije o zadevi so na voljo na spletišču sodišč.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče